b'\n_START_ARTICLE_\nMarjatta Jaatinen\n_START_PARAGRAPH_\nMarjatta Jaatinen (o.s. Pitk\xc3\xa4paasi, 21. joulukuuta 1927 Viipuri \xe2\x80\x93 29. lokakuuta 2003 Helsinki) oli suomalainen arkkitehti. H\xc3\xa4n suunnitteli puolisonsa Martti Jaatisen kanssa muun muassa Oulun monumentaalikeskustan asemakaavan, muodoltaan perinteisest\xc3\xa4 kirkkoarkkitehtuurista poikkeavan, telttamaisen Kannelm\xc3\xa4en kirkon Helsinkiin, Turun Kupittaan urheiluhallin sek\xc3\xa4 Tampereen Ty\xc3\xb6v\xc3\xa4en Teatterin.'